न्यू ईयर पार्टियों पर रहेगी पुलिस की विशेष नजर, रेस्क्यू टीमें लगाएंगी नाके
31दिसंबर की रात नए साल के जश्न को लेकर होटलों या अन्य जगहों पर चलने वाली पार्टियों के बाद सड़कों पर होने वाले हुड़दंग को देखते हुए पुलिस ने इससे निपटने के लिए तैयारी कर ली है।
न्यू ईयर काे लेकर हाेने वाली पार्टियाें पर पुलिस की खुफिया नजर रहेगी। शहर के बड़े होटलों से लेकर छोटे स्थानों पर होने वाले कार्यक्रमों पर पुलिस विशेष नजर रखेगी। पुलिस की रेस्क्यू टीमें गठित की गई हैं जो शहर में नाकाबंदी करके जांच अभियान चलाएंगी। एसएसपी स्वप्न शर्मा ने सभी थाना प्रभारियों निर्देश दिया है कि वे अपने अपने क्षेत्र में तलाशी अभियान चलाएं। शहर में जहां सार्वजनिक रूप से न्यू ईयर सेलिब्रेशन किया जाएगा, वहां पुलिस के जवान तैनात रहेंगे।
पेट्रोलिंगपार्टी शहर में करेगी सर्च: पेट्रोलिंगपार्टी रात भर शहर में सर्च करती रहेगी। राजमार्ग पर भी अलग-अलग प्वाइंट्स पर वाहनों की चेकिंग की जाएगी। इस दौरान शराब पीकर हुड़दंग करने वालों पर पुलिस की नजर रहेगी। बिना लाइसेंस के डीजे बजाने पर पकड़े जाने पर भी कड़ी कार्रवाई की जाएगी।
बिना परमिशन नहीं होगी नए साल की पार्टी
होटल,रेस्तरां, रिसॉर्ट या गार्डन में बिना अनुमति नए साल का जश्न मनाया तो कार्रवाई होगी। जो होटल या गार्डन अपने ग्राहकों के लिए नए साल का जश्न मनाने का इंतजाम कर रहे हैं, उन्हें मनोरंजन कर और आबकारी टैक्स भी जमा करना होगा।
शराब पीकर वाहन चलाएं
नववर्षजश्न में शराब पीने के बाद तेज रफ्तार बाइक आदि वाहन चलाने वालों के खिलाफ भी अभियान चलाया जाएगा। होटलों में होने वाले जश्न, शराब पार्टी पर पुलिस की खास नजर रहेगी। शराब पीकर वाहन चलाने वालों पर नकेल कसने के लिए इस बार सख्ती बरती गई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva